LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr.   .§)

**Grozījumi Ministru kabineta 2009. gada 11.augusta noteikumos Nr.883 "Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai"**

Izdoti saskaņā ar

Elektroenerģijas tirgus likuma 22. panta

Pirmo daļu

1. Izdarīt Ministru kabineta 2009. gada 11.augusta noteikumos Nr. 883 " Noteikumi par atļaujām elektroenerģijas ražošanas jaudu palielināšanai vai jaunu ražošanas iekārtu ieviešanai " (Latvijas Vēstnesis, 2009, 129. nr.) šādus grozījumus:

1.1. papildināt noteikumus ar 2.4. un 2.5. punktiem šādā redakcijā:

“2.4. tehniskos noteikumus, kas izsniegti pamatojoties uz ietekmes uz vidi sākotnējo novērtējumu, ja to saņemšana elektroenerģijas ražošanas jaudu palielināšanai vai jaunu ražošanas iekārtu ieviešanai nepieciešama saskaņā ar ietekmes uz vidi novērtējumu regulējošajiem normatīvajiem aktiem;

2.5. atzinumu, kas izsniegts par ietekmes uz vidi novērtējumu, ja tā saņemšana elektroenerģijas ražošanas jaudu palielināšanai vai jaunu ražošanas iekārtu ieviešanai nepieciešama saskaņā ar ietekmes uz vidi novērtējumu regulējošajiem normatīvajiem, aktiem.

2.6. apliecinājumu par drošības naudas iemaksas veikšanu ministrijas deponēto naudas līdzekļu uzskaites kontā Valsts kasē saskaņā ar šo noteikumu 5.pielikumā noteikto maksājuma apmēru, ja plānotā elektroenerģijas ražošanas iekārta paredzēta ar jaudu 1 megavats vai vairāk. ”

1.2. izteikt 6.punktu šādā redakcijā:

“6. Ja šo noteikumu 3.punktā minētajā lēmumā noteiktā elektroenerģijas ražošanas kopējā jauda ir 1 megavats vai vairāk, iesniedzējs 6 mēnešu laikā pēc minētā lēmuma spēkā stāšanās dienas uzsāk lēmumā norādītās elektroenerģijas ražošanas iekārtas būvniecību vai esošās elektroenerģijas ražošanas iekārtas jaudas palielināšanu un par to rakstiski informē ministriju un sistēmas operatoru, kura sistēmai elektrostaciju plānots pieslēgt, iesniedzot apliecinājumu (3.pielikums). Ministrija pārbauda iesniegtajos dokumentos norādītās informācijas patiesumu, kā arī ir tiesīga pārbaudīt, vai attiecīgās elektroenerģijas ražošanas iekārtas būvniecība vai jaudas palielināšana ir uzsākta.”

1.3. izteikt 7.punktu šādā redakcijā:

“7. Ja iesniedzējs neizpilda šo noteikumu 6.punktā minēto pienākumu, šo noteikumu 3.punktā minētais lēmums ir uzskatāms par spēku zaudējušu. Ja iesniedzējs ir izpildījis šo noteikumu 6.punktā minēto pienākumu, bet ministrija pārbaudē konstatē, ka elektroenerģijas ražošanas iekārtas būvniecība vai jaudas palielināšana nav uzsākta, ministrija pieņem lēmumu par šo noteikumu 3.punktā minētā lēmuma atcelšanu un nosūta to elektroenerģijas ražotājam, regulatoram, publiskajam tirgotājam un elektroenerģijas sistēmas operatoram.”

1.4. papildināt noteikumus ar 8.1 punktu šādā redakcijā:

“Līdz ar šo noteikumu 8.punktā minētā apliecinājuma sniegšanu, iesniedzējs pieprasa iemaksātās drošības naudas atmaksu, iesniedzot ministrijā iesniegumu par drošības naudas atmaksu. Iesniegumā norāda personas kontu kredītiestādē, uz kuru veicama drošības naudas atmaksa. Drošības naudu ministrija atmaksā mēneša laikā no iesnieguma saņemšanas dienas.”

1.5. papildināt noteikumus ar 8.2 punktu šādā redakcijā:

“Ja iesniedzējs neizpilda šo noteikumu 6. un 8. punktā noteiktos pienākumus atbilstošajos termiņos, drošības naudu neatmaksā, izņemot gadījumus, kad šo noteikumu 6. un 8.punktā noteiktos pienākumus nav bijis iespējams izpildīt no valsts vai pašvaldību iestādes atkarīgu iemeslu dēļ. Šādos gadījumos iesniedzējs 30 dienu laikā pēc šo noteikumu 3.punktā minētā lēmuma spēka zaudēšanas, iesniedz ministrijā iesniegumu par drošības naudas atmaksu un pievieno iesniegumam dokumentus, kas apliecina, ka šo noteikumu 6. un/vai 8.punktā minētie pienākumi nav izpildīti no valsts vai pašvaldību iestādes atkarīgu iemeslu dēļ. Iesniegumā norāda personas kontu kredītiestādē, uz kuru veicama drošības naudas atmaksa. Ministrija 30 dienu laikā pieņem lēmumu par drošības naudas atmaksāšanu vai ieskaitīšanu valsts budžeta kontā. Ja ministrija pieņem lēmumu par drošības naudas atmaksāšanu, drošības naudu ministrija atmaksā mēneša laikā no lēmuma pieņemšanas dienas.”

1.6. papildināt noteikumus ar 5. pielikumu šādā redakcijā:

"5. pielikums

Ministru kabineta

2009. gada 11.augusta

noteikumiem Nr. 883

**Drošības naudas iemaksas apmēri, ja plānotā elektroenerģijas ražošanas iekārta paredzēta ar jaudu 1 megavats vai vairāk**

|  |  |
| --- | --- |
| **Plānotās elektroenerģijas ražošanas iekārtas kopējā jauda megavatos (MW)** | **Drošības naudas apmērs, *euro*** |
| No 1 MW līdz 1,99 MW | 178 |
| No 2 MW līdz 2,99 MW | 267 |
| No 3 MW līdz 3,99 MW  | 356 |
| 4 MW un vairāk | 356 + 50 par katru nākamo MW, kas pārsniedz 3,99 MW |

Drošības naudas iemaksas rekvizīti:

Saņēmējs: Valsts kase

Reģistrācijas nr.: 90000050138

**Konta Nr.: LV55TRELxxxxxx**

Saņēmēja banka: Valsts kase

BIC kods: TRELLV22

**Iemaksas mērķis:**

Norāda, ka maksājums ir drošības nauda elektroenerģijas ražošanas jaudu palielināšanai vai jaunu ražošanas iekārtu ieviešanai.

Norāda datus personas identificēšanai: fiziskai personai - vārds, uzvārds, personas kods; juridiskai personai - nosaukums un reģistrācijas numurs). Ja drošības naudas iemaksa tiek veikta citas personas labā, norādāma attiecīgās personas, kuras labā tiek maksāta drošības nauda, identificējošā informācija: fiziskai personai - vārds, uzvārds, personas kods; juridiskai personai - nosaukums un reģistrācijas numurs.”

2. Noteikumi stājas spēkā 2020. gada 1. jūlijā.

Ministru prezidents A.K.Kariņš

Ekonomikas ministrs J.Vitenbergs